38 
Den naturvidenskabelig-mathematiske Klasse. 
Mathematisk Prisopgave. 
(Pris: Selskabets Guldmedaille). 
Endnu fornylig har man gjentaget den nu tohundrede Aar 
gamle Paastand, ifølge hvilken Uranienborgs Meridian skulde have 
været afsat med langt mindre Nøiagtighed, end den f. Ex. er, som 
den astronomiske Orientation af Indgangen til den store Pyramide 
ved Gizeh endnu i Nutiden opviser (The Astronomer Royal for Scot- 
land i Bulletin de ”Assoc. Scientif. de la France Nr. 46). Frem- 
sat saaledes i Almindelighed og uden ethvert Hensyn til de for- 
skjellige Oplysninger, som i sin Tid Augustin og senerehen 
Delambre, Zach og Schumacher have givet om dette ved 
Picard først fremsatte Spørgsmaal, er denne Paastand i sig 
selv vel ikke meget betydningsfuld for de Astronomer, der enten 
nøie kjende Størrelsen af Opstillingsfeillene ved Tychos mang- 
foldige Instrumenter, eller, efter C. A. F. Peters” mønsterværdige 
Exempel, i hvert enkelt Tilfælde kunne bestemme dem. Imid- 
lertid ønsker det Kongl. Danske Videnskabernes Selskab — i 
Betragtning af Spørgsmaalets literaire Berømthed og i Betragt- 
ning af, at de spredte og, som det synes, lidet bekjendte Op- 
lysninger, som ere blevne tilvejebragte, ikke hidtil i deres ind- 
byrdes Sammenhæng ere blevne videnskabeligt drøftede og over- 
skueligt fremsatte — at give denne Sag den endelige Afslutning, 
som den fortjener, og som den for Tiden maatte kunne mod- 
tage uden altfor stor Vanskelighed. 
Selskabet forlanger derfor en fornyet astronomisk Under- 
søgelse og paa Kjendskab til visse stedlige Forhold grundet Be- 
handling af den om Uranienborgs Meridian og om Tychos Me- 
ridianobservationer i Almindelighed fremsatte Paastand, hvorved 
det efter Sagens Natur til Opgavens fyldestgjørende Besvarelse 
ingenlunde ansees for nødvendigt, at Forfatteren har kunnet 
forskaffe sig Adgang til og afbenytte hidtil utrykte Dele af Ty- 
chos Manuskripter. 
